יחזקאל יוסף הלוי אשלג

הרב יחזקאל יוסף הלוי אשלג (כ"ו בניסן תרצ"ו, אפריל 1936 - ד' באב ה'תשע"ו, 8 באוגוסט 2016) היה זקן אדמו"רי אשלג. מקובל, נכדו ומפיץ תורתו של הרב יהודה לייב אשלג בעל "הסולם".

==תולדות חייו==
נולד בארץ ישראל, בנו הבכור של הרב שלמה בנימין אשלג ונכדו של הרב יהודה לייב אשלג, בעל הסולם. למד בישיבת שפת אמת בירושלים. התכתב עם סבו בעניין עריכת הספר "מסורת הזוהר", שאותו ערך רבי יחזקאל עוד בחיי סבו. שימש את סבו בשנותיו האחרונות, ולאחר פטירתו עמד לימינו של אביו הרב שלמה בנימין שהקים בית מדרש וישיבה ברחוב שד"ל בבני ברק.

לאחר פטירת אביו בז' בכסלו תשמ"ד, התמנה בנו הגדול הרב יחזקאל יוסף והקים בית מדרש ברחוב אבן עזרא בבני ברק, בבית מדרשו מתקיימים מסגרות לימוד ש"ס והלכה לאורך כל שעות היום וכן "כולל ערב" ללימוד תורת בעל הסולם.

רבי יחזקאל ערך והוציא לאור את סדרת הספרים המושתתת על פירוש הסולם: "זהר על תהילים", "זהר על משלי", "זהר על שיר השירים", "זהר על קהלת", "זהר על מועדים", "זהר על נישואין" ו"זהר על ברית מילה". כמו כן הוציא לאור את ספר "אדרא זוטא קדישא" עם פירוש הסולם, וספר נוסף מכתב יד של בעל הסולם הנקרא "פתח השער". הספרים יצאו לאור בהוצאת מכון "עטרת שלמה" בני ברק.

נפטר בד' באב תשע"ו ונקבר בהר המנוחות ירושלים. במהלך ההלוויה הוכתר בנו הגדול הרב יהודה לייב אשלג, לממלא מקומו.

==משפחתו==
בשנת ה'תשי"ט (1959) נישא ללאה, בתו של הרב שמאי גינזבורג, מחבר סדרת הספרים "אמרי שמאי".<ref></ref>

בניו
* הרב יהודה לייב אשלג, ממלא מקום אביו באדמו"רות. היה רב בית המדרש בבני ברק וראש "כולל ערב" לתורת בעל הסולם ועורך הקבצים "בני היכלא", חיבר פירוש נרחב בעיון ובביאור להקדמות בעל הסולם, וחיבר פירוש נרחב על פירוש הסולם על הזוהר. 
* הרב אליהו ישראל אשלג, הוא רב בית המדרש בבני ברק ומשגיח ור"מ בישיבת "חוג חת"ם סופר" בבני ברק.
חתניו

הרב יוסף צלר הוא ראש ישיבת חסידות סאדיגורא בבני ברק, ראש כולל להוראה, ומחבר ספר על מסכת בבא בתרא.
*הרב יעקב צבי ערבליך בן האדמו"ר מסאסוב מבלגיה, מראשי ישיבות טשרנוביל ובאבוב בבני ברק.
* הרב אליהו קוריץ בנו של הרב יעקב קוריץ ממייסדי החינוך התורני בבני ברק, שימש כראש כולל מהרי"ל אשלג, וכיום ראש כולל סעקלהיד
* הרב שמואל אלעזר הלפרין בנו של הרב לוי יצחק הלפרין ראש מכון הטכנולוגי להלכה.
* הרב ישראל ספרין בנו של האדמו"ר מקאמארנא בית שמש, המשמש מגיד שיעור במכינה לישיבה דרכי איש בבני ברק.
* חיים משה לרנר, בני ברק.

==ספריו==
* 'זוהר על תהילים' עם פירוש הסולם
* 'זוהר על מועדים' עם פירוש הסולם
* 'זוהר על משלי' עם פירוש הסולם
* 'זוהר על שיר השירים' עם פירוש הסולם
* 'זוהר על קהלת' עם פירוש הסולם
* 'זוהר על ענייני שבת' עם פירוש הסולם
* 'זוהר על נישואין' עם פירוש הסולם
* 'זוהר על ברית מילה' עם פירוש הסולם
* 'אדרא זוטא קדישא' עם פירוש הסולם
* 'פתח השער', מכתב יד של בעל הסולם

==קישורים חיצוניים==
* [http://www.shorashim.info/VideoList.asp?SupplierID=57 הרצאות של הרב יהודה לייב אשלג מבני-ברק, במרכז "שורשים" תל אביב].
* [http://www.col.org.il/חדשות_חבד_מה_ביקש_האדמור_מאשלג_מהרבי_מיוחד_98812.html תיעוד פגישת האדמו"ר רבי יחזקאל אשלג עם הרבי מליובאוויטש].
* [https://www.youtube.com/watch?v=2DzL9oFfUl4/ מעמד הכנסת ספר תורה לבית המדרש "עטרת שלמה" בראשות האדמו"ר].
* [http://www.kikar.co.il/206503.html טור פרידה, וקצת מהליכותיו באתר "כיכר השבת". נכתב על ידי אחד מתלמידיו, עם הסתלקותו].
* [https://sulam-y.co.il/ אתר סולם יהודה - מרכז לימודי קבלה וחסידות בדרך בעל הסולם ורבני אשלג]
* 

==הערות שוליים==

קטגוריה:מקובלים ישראלים
קטגוריה:אדמו"רים ישראלים
קטגוריה:חסידות אשלג
קטגוריה:בוגרי ישיבת שפת אמת
קטגוריה:יהודים הקבורים בהר המנוחות
קטגוריה:אנשי היישוב ילידי הארץ
קטגוריה:ישראלים שנולדו ב-1936
קטגוריה:ישראלים שנפטרו ב-2016